**CIRCUMSTANŢIALA CONSECUTIVĂ**

**Circumstanţiala consecutivă** exprimă urmarea sau consecinţa unei acţiuni sau existenţa unei calităţi din regentă. Întrebare: *care este urmarea faptului că?* Ea determină: **CNS**

**-un****verb** (**locuţiune verbală**): *A alergat atât de mult*,¹/ [**încât**] **abia se mai ţine pe picioare**.²/ (urmarea unei acţiuni)

**CNS**

**-un adjectiv**: *Nimeni nu e atât de sărac*,¹/ [**ca să**] **nu poată face bine**.²/ (urmarea unei însuşiri)

**CNS**

**-un adverb**: *Am scris atât de rapid*¹/ [**de**] **i-a uimit pe toţi**.²/ (urmarea unei caracteristici)

**Elemente de relaţie**

* **conjuncţii subordonatoare:** încât (**specifică acestei subordonate**), că, să, ca să, de:

*S-a supărat aşa de tare*,¹/ [**că**] **nu mai vorbeşte cu mine**.²/

* **locuţiuni conjuncţionale subordonatoare:** încât să/că, ca să, pentru ca să, aşa (astfel) încât/ că etc.

*Mergea repede*,¹/ [ **astfel încât**] **s-a împiedicat**.²/

**În regentă pot apărea adverbe corelative care anunţă consecutiva:** aşa, astfel, atât, prea.

*Atât* *s-a lăudat*,¹/ [**că**] **i-au crescut coarne**.²/

**Topica → postpusă regentei** : *Am văzut că eşti prea obosită*,¹/ [**ca să**] **mai insist**.²/

**Punctuaţia.** Consecutiva se desparte prin virgulă de regentă: *A fost aşa de cald*,¹/ [**că**] **a leşinat**.²/

Nu se desparte prin virgulă dacă este introdusă de conjuncţia **de** care urmează imediat predicatului regentei:

*E slab* [**de**]**-l bate vântul**.²/

**Exerciţii**

**1.Uniţi printr-o linie regentele din prima coloană cu propoziţiile circumstanţiale consecutive din a doua coloană.**

* + Acest articol nu este semnat, încât ziua nu poţi respira bine pe străzi.
  + Oraşul nostru este atât de poluat, aşa că nu-l publicăm.
  + Jucătorii au fost atât de brutali, că n-a mai scos o vorbă.
  + Această veste l-a surprins atât de mult, încât să găsesc imediat adresa.
  + Nu mi-a dat detalii în aşa măsură, încât arbitrul a oprit meciul.

**2.Precizaţi felul propoziţiilor subordonatoare introduse prin conjuncţiile că, de, să după modelul dat**:

Este bine ¹/ [că] îţi alegi cu grijă cărţile²/ [pe care[ le citeşti.³/P1= PP; P2 = SB; P3 = AT

* Nu ştiu să-l fi întâlnit vreodată.
* Părerea lui este că primăvara aceasta va fi ploioasă.
* N-a ştiut niciodată că este atât de bolnav.
* Nu e greu să-ţi povestesc ce am făcut ieri.
* Se plângea mereu că este un om neînţeles.
* El părea să înţeleagă spusele mele.
* Alergau cu toţii astfel, că nu te puteai ţine după ei.
* Dorinţa să urmez un liceu bun mi-am exprimat-o adeseori.
* Că nu putea alerga nu este de mirare.
* Mă gândesc să merg în vacanţă la bunici.
* Mergea foarte încet, că îl dor ambele picioare.
* Doar nu sunt atât de slab, să nu-i pot răspunde.
* Părerea că numai oamenii graşi sunt sănătoşi este cu totul greşită.
* Să-l fi chemat, tot nu venea.
* Ţipa atât de tare de se auzea la vecini.
* Merg la bunica s-o văd.
* De nu ţi-e teamă de frig, poţi pleca şi aşa subţire îmbrăcat.
* Să fi învăţat bine, aş fi urmat un liceu mai bun.
* Du-te de cumpără caiete!
  1. **Dezlegaţi careul de mai jos, indicând felul propoziţiilor subordonate din frazele date.**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  | **C** |  |  |  |  |  | 1. **Consecinţa lenei a fost că n-am luat note**   **mari.** | | | |
|  | | |  |  | **O** |  | **2. Citesc multe lucrări ca să mă informez.** | | | | | | | |
|  | | | | | **M** |  |  | **3. Maria este fragilă cum este o floare.** | | | | | | |
|  |  |  |  |  | **E** |  |  |  |  |  |  | **4. Era prea deştept ca să-l păcălească cineva.** | | |
|  | |  |  |  | **D** |  |  |  |  |  |  |  |  | **5. Dacă a înţeles adevărul, n-o să mai insiste.** |
|  |  |  | **I** |  |  |  |  |  |  | **6. Este foarte bine că ai venit.** | | |
|  |  |  |  | **E** |  |  |  |  | **7. Calul, că-i cal, şi tot oboseşte.** | | | | |